作者：辛弃疾
词牌/韵律：永遇乐

paragraphs: 投老空山，万松手种，政尔堪叹。
何日成阴，吾年有几，似见儿孙晚。
古来池馆，云烟草棘，长使后人凄断。
想当年、良辰已恨，夜阑酒空人散。
停云高处，谁知老子，万事不关心眼。
梦觉东窗，聊复尔耳，起欲题书简。
霎时风怒，倒翻笔砚，天也只教吾懒。
又何事，催诗雨急，片云斗暗。